Diskan – Agallamh

Is cnuasach dátheangach é Diskan – Agallamh de ghearrscéalta de chuid Mháirtín Uí Chadhain agus Jakez Riou. B'iad Ó Cadhain agus Gwion Hernot a thiontaigh na scéalta ó Bhriotáinis go Gaeilge agus a mhalairt treo. Is é Éamon Ó Ciosáin, iarléachtóir le Briotáinis in Ollscoil Mhá Nuad, a chuir an leabhar in eagar agus chuaigh Al Liamm [br] agus Coiscéim i bpáirt lena chéile chun é a fhoilsiú.

Díolaim de chúig ghearrscéal atá ann agus iad le léamh i nGaeilge agus i mBriotáinis os comhair a chéile amach ionas gur féidir an dá theanga Ceilteacha a chur i gcomparáid lena chéile. Is le Riou ceithre scéal acu agus an Cadhnach a scríobh an cúigiú scéilín "Glantachán Earraigh". Tá réamhrá curtha leo ag an gCiosánach a thugann beagán eolais faoi chomhthéacs na scéalta. Áirítear ann freisin dréacht molta a scríobh Ó Cadhain dá chara Hernot, a fuair bás i dtimpiste marcaíochta sa bhliain 1950 in aois a dheich mbliana is fiche.

Féilte faoin tuath is ábhar do thrí chinn de na scéalta, mar atá baint an fhómhair, Féile Chorp Críost agus Féile San Seáin. Sa scéal "Lan, Reacaire na Luaithre",Feasta (Aibreán 1949) léimid faoi thine cnámh ar Fhéile San Seáin, gnás atá beo i gConamara freisin agus a bhfuil tábhacht cultúrtha agus sóisialta ag baint leis.

Stair
Foilsíodh na haistriúcháin ar scéalta Riou go Gaeilge den chéad uair sna hirisí Comhar agus Feasta agus ceann an Chadhnaigh in Al Liamm [br] (MF–DF 1949), rud a fhágann gur i mBriotáinis a céadfhoilsíodh "Glantachán Earraigh".

Sheol Máire Ní Neachtain an leabhar i dTigh Chualáin i gCoill Rua Indreabháin ar 21 Samhain 2025.

Glacadh
Dúirt Tuairisc go dtabharfaidh an leabhar seo "deis do léitheoirí comparáid a dhéanamh idir an dá theanga Cheilteach agus léargas a fháil ar ealaín an aistriúcháin." Áiríodh é ar liosta Thuairisc de leabhair na bliana 2025.

Dúirt Nuacht RTÉ go bhfuil "taoisleann i rogha na healaíne [...] ach má tá féin, is fada linne deis a léite a fháil!"

Féach freisin
 Ó Cadhain i bhFeasta
 Foclóir Gaeilge–Briotáinis Andouard ⁊ Uí Chiosáin

Tagairtí

Nótaí

Catagóir:Leabhair le Máirtín Ó Cadhain
Catagóir:Feasta
Catagóir:Iris Comhar
Catagóir:Leabhair Ghaeilge
Catagóir:Leabhair ghearrscéalta Ghaeilge
Catagóir:Gearrscéalta
Catagóir:Leabhair a foilsíodh in 2025
Catagóir:Leabhair a foilsíodh sna 2020idí
Catagóir:Leabhair Éireannacha
Catagóir:Foghlaim na Briotáinise
Catagóir:Cultúr na Briotáine
Catagóir:An Bhriotáinis
Catagóir:Aistriúcháin go Gaeilge
Catagóir:Aistriúcháin idircheilteacha
Catagóir:Díolamaí